google/wiki40b huggingface dataset:
Jemadia

Utseende

Ganske store (vingespenn 60-70 millimeter) og kraftige, kontrastrikt fargede smygere. Grunnfargen er svart, kroppen og vingenes indre del har blågrønne striper, ytre del av forvingene har lyse, halvt gjennomsiktige "vinduer".
De sterkt hårete larvene er svarte med gule tverrbånd.

Levevis

Larvene lever på trær i slektene Nectandra og Ocotea (laurbærfamilien). De gnager først ut en rund plate av bladet og bretter denne over seg som et skjold, under der sitter larven forholdsvis trygt. Disse sommerfuglene lever i tropisk skog, der de helst finnes langs breddene av elver og bekker.

Utbredelse

Artene er utbredt i Mellom- og Sør-Amerika.
Annuitetsfaktor

Alternative måter å skrive formelen på

Formelen for å beregne annuitetsfaktor kan også skrives slik:

(2) 

(3) 

Av (2) går det tydeligere fram at annuitetsfaktoren er summen av avskrivning og rente, i det  er avskrivning, og  er renten.

Årlig terminvis annuitet

Den årlige (terminvise) annuiteten (A) er gitt ved formelen
hvor
P er lånebeløpet
Ringtåken

Ringtåken (katalogisert M57 og NGC 6720) er en planetarisk tåke som ligger rundt 2 300 lysår unna i stjernebildet Lyra.
Tåken ble oppdaget i 1779 av den franske astronomen Antoine Darquier de Pellepoix.
Den kaldeisk-katolske patriark av Babylon

Den kaldeisk-katolske patriark av Babylon er lederen av den kaldeisk-katolske kirke og en av patriarkene i de orientalske katolske kirker. Patriarkatet ble anerkjent av paven i 1552 og har suksesjon tilbake til Thomas apostelen. Patriarken er i tillegg erkeepark av Bagdad.
Den nåværende patriarken er Emmanuel III Delly.
MS «Dyvi Swan»

MS «Dyvi Swan» er et tungløft- og tankskip  på 30 000 dødvekttonn. 
Skipet ble bygget i 1981 og søsterskip av MS «Dyvi Tern» (1982). Begge skipene ble bygget ved Kaldnes Mekaniske Verksted i Tønsberg for rederiet Dyvi.
MS «Dyvi Swan» hadde byggenr. 217 og MS «Dyvi Tern» nr. 218.
Suanpan

Suanpan (forenklet kinesisk: 算盘; tradisjonell kinesisk: 算盤; pinyin: Suànpán) er en abakus (kuleramme, regnebrett) av kinesisk opphav. Den eldste kjente beskrivelse er i en bok fra 190 f.Kr., Xu Yues Supplementære bemerkninger om tallenes kunst. Det er imidliertid ikke kjent fra den kilden nøyaktig hvordan disse første regnebrettene var utformet.
En suanpan er vanligvis ca 20 cm høy men av varierende lengde alt etter bruksområde. Den har vanligvis mer enn syv staver. Det er to tellekuler på hver stav i dens øvre del, og fem i dens nedre. Denne konfigurasjonen kommer til nytte både for desimal og heksadesimal regning.
Suanpaner kan benyttes til mer enn ren telling. De kan benyttes til rask utføring av multiplikasjon, divisjon, addisjon, subtraksjon, kvadratrot- og kubikkrotberegning.
Bruken av suanpan har vært utbredt gjennom det meste av kinesisk historie. Det ble gitt undervisning til skolebarn i suanpanregning i Hongkong frem til slutten av 1960-årene og på Taiwan frem til 1990-årene. Men etterhvert som håndholdte kalkulatorer ble mer og mer utbredt, falt lærelysten dramatisk. I Fastlands-Kina var det frem til begynnelsen av 2000-årene vært krevd at revisorer og visse andre finansfolk bestod kvalifiseringseksamener i bruk av suanpan.
Lucanus fonti

Kjennetegn

En stor (hannen 40-50 millimeter) og kraftig, mørkbrun hjortebille. Hannen har kraftige, nokså rette kjever (sett ovenfra, nedoverbøyde sett fra siden), disse har en tann noe utenfor midten, og er kløvede i spissen. Dessuten er det noen mindre tenner i den ytre delen. De knebøyde antennene har vanligvis en fire-leddet vifte. Bakhodet har nokså høye men forholdsvis korte tverrkjøler langs bakkanten på sidene, og et horn over hvert fasettøye. Beina er for det meste rødlige. Hunnen er mindre enn hannen og mangler de forstørrede kjevene og kjølene og hornene på hodet.

Utbredelse

Arten er utbredt i Kina (Zhejiang).
Statstjenestemannsforbundet

Statstjenestemannsforbundet (STAFO) er et fagforbund som ble etablert 17. november 1923 og organiserer ansatte i statlige virksomheter, Arbeidsgiverforeningen Spekter og HSH (Handels- og Servicenæringens Hovedorganisasjon). Forbundet har vel 2 200 medlemmer og er tilknyttet Yrkesorganisasjonenes Sentralforbund.
Leder er Erlend Aasbø
Nordic 10000m Challenge 2015

Nordic 10000m Challenge 2015 var den 19. utgaven av Nordic 10000m Challenge. Det ble arrangert i Århus i Danmark 23. mai 2015.
Majestas Domini

Majestas Domini (Den majestetiske Jesus) er en fremstilling som viser Jesus Kristus som allhersker. Fremstillingen viser han sittende på en jordklode, tronstol eller en regnbue i en mandorla og han kan være omgitt av de fire evangelistsymbolene.
Den tronende Kristus utstråler autoritet og representerer den triumferende himmelherskeren og fremtidige dommeren. Sitatet i den åpne boken er gjerne: «Kom til meg alle de som sliter og har tungt å bære, og jeg vil gi dere hvile.» (Matteus 11, 28-29)
Richters skala

Richters skala er en logaritmisk lokalmagnitudeskala som ble etablert for å sammenligne styrken til jordskjelv i California. Den ble utviklet av Charles Francis Richter og Beno Gutenberg ved California Institute of Technology, USA, i 1935. 
Metoden anses som foreldet: Den ble faset ut i løpet av 1970-tallet. Det er vanligvis ikke Richters skala som brukes for å måle styrken til jordskjelv, det er nesten alltid momentmagnitude som brukes. At det i meldinger om jordskjelv i mange massemedier likevel tales om «... på Richers skala», er dette som regel å oppfatte av en tilføyelse til den daglige melding fordi den journalistiske bearbeidelse foretas av ikke-fagfolk.

Svakheter

Richters skala har mange svakheter når det kommer til å sammenligne jordskjelvstyrker. Svakhetene kommer av at Richters skala bare tar utgangspunkt i en variabel.
Det finnes ingen direkte sammenheng mellom Richters skala og jordskjelvets energi. Richters skala bryr seg bare om det største utslaget, og dermed vil et kort jordskjelv med ett stort utslag gi større magnitude enn et langvarig jordskjelv med lavere maksimalutslag, selv om det kan frigjøres mer energi i det sistnevnte. Det er dermed heller ingen direkte sammenheng mellom Richters skala og momentmagnitude, som er et direkte mål på jordskjelvets energi og er den størrelsen som vanligvis blir brukt.
Et jordskjelv kan ha flere forskjellige . En seismograf plassert 100 km sør for episenteret kan gi en helt forskjellig graf enn en seismograf plassert nord for skjelvet. Det kan skyldes jordskjelvets bruddretning, spesielle fjellformasjoner eller andre uheldige forhold.
Richters skala tar i praksis ikke større verdier enn ~6,8. Dette fordi så store skjelv vil ha større utslag enn en Wood-Anderson seismograf kan klare å måle, og fortsatt være nær nok episenteret. For eksempel vil en lokalmagnitude  = 7.0 tilsvare et utslag på seismografen på 10 m.

Intensitet

Magnitudeskalaene er ment å være mål på energien som utløses i jordskjelvets sentrum. I mange tilfeller oppleves dette som misvisende, da den energien som utløses ved et jordskjelv ikke alltid tilsvarer graden av ødeleggelse. Det er flere faktorer som spiller inn, bl.a. hvordan jorden beveger seg i forhold til det aktuelle terrenget. For å måle den opplevde styrken til et jordskjelv har det blitt utviklet intensitetsskalaer, som Rossi-Forel-skalaen og Mercalliskalaen. Disse er bedre egnet til å måle de humanitære konsekvensene av et jordskjelv.
Hardanger tingrett

Hardanger tingrett er en førsteinstansdomstol under Gulating lagdømme. Tingretten ligger i Lofthus og dekker kommunene Eidfjord, Jondal, Kvam, Odda og Ullensvang. Granvin og Ulvik hørte under Hardanger tingrett inntil Nordhordland tingrett ble etablert i 2006.
Sorenskriver Klaus Skjeldal er embedsleder. I tillegg er det én dommerfullmektig.
Sorenskrivergården i Lofthus med hageanlegg og naust er foreslått fredet i verneklasse 1. Gården består av den opprinnelige sorenskriverbygningen som ble oppført mellom 1920 og 1923 etter tegninger av Einar Oscar Schou. Bygningen har en boligdel og en kontordel med separate innganger. I kjelleren er det et rettslokale som ble innredet i 1993. Gården ligger ned mot mot Sørfjorden og har et naust som antagelig også er tegnet av Schou og oppført samtidig med hovedbygningen. I Hardanger var båten lenge det viktigste fremkomstmiddelet for sorenskriveren.
7. etappe i Tour de France 2005

Info

7. etappe gikk fra den fcranske byen Lunéville til Karlsruhe i Tyskland. Etappen var preget av et langt brudd av Fabian Wegmann. Han var i brudd i 160 km, 149 av disse i et solobrudd. Wegmann ble tatt igjen ca. 20 km fra mål. I spurten seiret McEwen ettar at Boonen og Hushovd feilet. Hushovd la seg på hjulet til Boonen som for første gang denne touren gjorde en dårlig spurt. Dermed endte også Hushovd lenger ned på resultatlista enn ønskelig. Bäckstedt var bra med i spurten og utfordret McEwen inn til døra!
Wolf (vulkan)

Wolf (spansk: Vólcan Wolf) er en vulkan som ligger på ekvatorlinjen, helt nord på øya Isabela i Galápagos-arkipelet. Vulkanen har en høyde på 1 707 meter over havet, og er det høyeste punktet på øygruppen. Den har navn etter den tyske geologen Theodor Wolf. Vulkanens siste utbrudd startet 25. mai 2015. Det forrige fant sted i 1982.
A Perfect Getaway

Handling

Cliff (Steve Zahn) og Cydney (Milla Jovovich) er et nygift par som bestemmer seg for å reise til Hawaii på bryllupsreise. Her møter de et annet par, Nick (Timothy Olyphant) og Gina (Kiele Sanchez), samt to haikere, Cleo (Marley Shelton) og Kale (Chris Hemsworth), som hele tiden lurer i bakgrunnen. Etterhvert blir det klart for dem at psykopater forfølger dem på øya, og parene begynner å mistenke hverandre for å være de skyldige. Hvem er egentlig disse psykopatene, og hva vil de?
Thomond

Thomond (irsk: Tuadh Mumhan, Nord Munster) er et historisk kongedømme i Irland, og i dag et uoffisielt navn på et område.
Området i Irland som i dag assosieres med navnet Thomond består av grevskapet Limerick, den nordlige delen av grevskapet Tipperary og den østlige delen av grevskapet Clare, altså i praksis det meste av den nordlige delen av Munster.
Navnet brukes av flere etablissementer og organisasjoner som holder til i, eller har tilknytning til, denne regionen. Som eksempler kan nevnes Thomond College of Education, en utdanningsinstitusjon for lærere (nå slått sammen med University of Limerick), eller arenaen Thomond Park hvor rugbylaget Munster spiller hjemmekampene sine. Thomondbroen var i århundrer den eneste broen I byen Limerick over elven Shannon.
Historisk refererer Thomond til et av de mange kongedømmene som fantes på den irske øya før den normanniske invasjonen. Disse små kongedømmene hadde ikke faste grenser, og var i regelen lik innflytelsesområdet for den dominerende klanen. Fra 800-tallet var det Dal gCais som dominerte dette området. Betegnelsen «konge av Thomond» (ri Tuad Mumu) er først kjent brukt om Cennetig mac Lorcan på midten av 900-tallet. Området var kjerneområdet for Dal gCais, og de kjente kongene Brian Boru, Donnchad mac Briain, Toirdelbach ua Briain og Muirchertach Ua Briain regjerte Munster og store deler av Irland herfra. På 1100-tallet ble Munster delt i kongedømmene Thomond og Desmond, og fra nå av og til 1500-tallet var konge av Thomond en offisiell tittel som gikk i arv innen O'Brian-dynastiet.
Hakkemat

Hakkemat (eller hakkmat) er en matrett laget av opphakket kjøtt.

Hakkemat fra Helgeland

Tradisjonell hakkemat var tidligere hverdagskost i slaktetiden. Bønder på små gårdsbruk, og dermed med få dyr, solgte det meste av kjøttet de produserte, mens innmaten og andre rester ble brukt til egne måltider. Til hakkematen brukes innmat av sau: hjerte, lunge, mellomgulv og kanskje noe avskåret kjøtt. Innmaten blir kokt før den blir hakket eller grovmalt.

Søt hakkemat

Hakkematen blir gjerne smaksatt med løk, sirup og krydret med ingefær, allehånde og pepper. Dette blir spist med potet eller brød, gjerne til lunsj eller kveldsmat. Slik søt hakkemat minner mye om skottene sin haggis.

Salt hakkemat

Alternativt blir hakkematen smaksatt med brun saus, løk, salt og krydret med ingefær, allehånde og pepper. Slik hakkemat minner mye om lungemos, men den inneholder mer kjøtt. Salt hakkemat passer godt til middagsmat, siden siden den spises med poteter, men den kan også kokes.
Hellegravkulturen

Hellegravkulturen var utbredt i Transbajkal og det nordlige Mongolia i det senere 2. og i det 1. årtusen f.Kr.
De karakeristiske hellegravene har gitt kulturen dens navn. Det dreier seg om steinkister som var omhegnet av steinheller. De døde ble lagt i utstrakt ryggleie med hodet mot øst, noen ganger med dyreskaller (særlig hesteskaller). Dette var en utbredt skikk blant xiongnuene.
Arkeologene har funnet keramikk forsiret med kamavtrykk. Keramikken oppviser også kinesiske impulser; likeledes ser man impulser fra Jenisejområdet. Det er så langt ikke utgravd noen bosteder fra kulturen.
Økonomien var sannsynligvis dominert av kvegdrift. Det ble også bedrevet metallurgi. Kulturens etniske forankring har vist seg vanskelig å påvise med stor sikkerhet. Skjelettene kan peke i retning av mongolsk opphav.
På 200-tallet før Kristus ble hellegravkulturen avsløst av xiongnuene.
Lansbergia albonotata

Utseende

Middelsstore gullbasser uten metallisk glans. Hannene mangler horn eller utvekster på hodet. Arten er gjennomgående mørkt brunlig, men hode og pronotum kan være helt eller delvis gulaktig. Hodet har en forlengdet, firkantet "snute". Dekkvingene har noen nokså grove furer.

Utbredelse

Arten er utbredt i det sørlige og sørøstlige Afrika (Sør-Afrika, Zimbabwe, Tanzania).
Oksygenkatastrofen

Oksygenkatastrofen var en massiv miljøendring som skal ha funnet sted i den geologiske perioden siderium i begynnelsen av den geologiske æraen paleoproterozoikum i prekambrium for ca. 2,4 milliarder år siden. Hendelsen blir også kalt oksygenkrisen, oksygenrevolusjonen eller den store oksidasjonen.
Da livsformene på jorden utviklet fotosyntese for ca. 2,7 milliarder år siden ble det produsert store mengder molekylært oksygen. Oksygenet skapte etter hvert en økologisk krise for det biologiske mangfoldet på denne tiden, siden oksygen var giftig for de mikroskopiske anaerobe organismene som dominerte da. 
Denne endringen førte også til nye muligheter for biologisk diversifisering, samt andre enorme endringer i den kjemiske vekselvirkningen mellom sten, sand, leire og andre geologiske substrater og luften i jorden, i havet og andre vannflater. Til tross for naturlig resirkulering av organisk stoff hadde livet vært energisk avgrenset frem til oksygenet dukket opp. Dette gjennombruddet for utviklingen til stoffskiftet økte den tilgjengelige energien for levende organismer og hadde en enorm miljømessig innvirkning på jorden.

Tidsforskyving

Det var en forskyving på ca. 300 millioner år mellom de første fotosyntetiske organismene startet å produsere oksygen til oksygenkatastrofen slo til. 
Et fenomen som forklarer denne forskjellen er at oksygenet ikke startet å øke før det hadde vært tektonisk drevne endringer i oppbyggingen av jorden, inkludert grunnbrott der organisk karbon kunne nå sedimentene og bli gravlagt. Det første oksygenet som ble tilgjengelig ble også først tatt opp av forskjellige kjemiske reaksjoner i havet, hovedsakelig forbindelser med jern. Spor av dette fenomenet finnes i eldre berglag som inneholder massive lagdelte jernrike bergarter som ble lagt ned i denne perioden da jern og oksygen først inngikk i kjemiske forbindelser. Det meste av jernmalmen på jorden finnes i disse lagene. Disse kjemiske fenomenene ser ikke ut til å stå for hele tidsforskyvningen. 
Fotosyntetiske organismer var også en kilde for metan, som fanget opp mye molekylært oksygen, fordi metan og oksygen lett danner karbondioksid (CO2) når det finnes ultrafiolett stråling. I 2006 ble det utført et modelleksperiment som kan forklare noe av tidsforskyvningen. Etter hvert som det kom til nok oksygen i atmosfæren oppsto etter hvert ozonlaget som dempet den ultrafiolette strålingen, og dermed minket dannelsen av karbondioksid.
Dagen

Dagen er en avis som kommer ut i Bergen i Hordaland. Avisen kom ut med sin første utgave i 1919. Avisen utkommer seks dager i uken. Avisen har en tydelig kristen profil, samtidig som den har vært tydelig i samfunnsdebatten. 
Den hadde navnet Dagen Magazinet i tre år mellom 2008 og 2011 som følge av en fusjon mellom Dagen og Magazinet i 2008. De to avisene startet samarbeidet i 2007 med helgesatsningen Velsignet Helg, et prisvinnende magasin. I februar 2007 kjøpte Dagen 34 prosent av aksjene i Magazinet, og avisene etablerte et felles annonseselskap. I mai etablerte avisene det felles lørdagsbilaget Velsignet Helg.
Ansvarlig redaktør er siden 2010 Vebjørn Selbekk. Da han ble permanent ansatt i stillingen, ble det også kjent at avisen gikk tilbake til bare å hete Dagen fra 2011. Ellers har speselt Arthur Berg og Finn Jarle Sæle vært markerte redaktører. 
Dagen er blant de avisene som mottar mest statsstøtte. For 2015 var produksjonstilskuddet 18,7 millioner, for 2016 vel 16,5 millioner.

Historie

Dagen er en av Norges eldste kristne dagsaviser og ble etablert i 1919. Den blir utgitt i Bergen. Dagen hadde sitt utspring i bedehusmiljøet, og Norsk Luthersk Misjonssamband og Indremisjonsforbundet (med forgjengere) har gjennom historien vært store eiere. Indremisjonsselskapet ønsket i 1925 å flytte utgivelsessted til Oslo, men dette ble avvist av avisen.
Dagen opparbeidet seg en stadig sterkere posisjon på 1930-tallet, og mot slutten av tiåret var opplaget på 13 000 eksemplarer. Andre verdenskrig skulle imidlertid føre til at opplaget falt kraftig. Avisen ble stoppet i 1942 på grunn av at den ikke passet den tyske okkupasjonsmakten. Først ble utgivelsesfrekvensen redusert til en utgave i uken, men i mai dette året stoppet utgivelsen helt opp.
9. mai 1945 kom Dagen ut med en stor tittel: «No er det i Noreg atter dag». Det stod videre «tyskerne kapitulerte i natt». I årene etter krigen fikk avisen et voldsomt oppsving og hadde på det meste et opplag på 18 000 på slutten av 1940-tallet, det høyeste Dagen har hatt.
I 1956 sa både Odd Strand og Arthur Berg opp som redaktører som følge av en konflikt om rollefordelingen dem imellom. Berg kom imidlertid tilbake til avisen i 1957, da som redaktør sammen med Finn Wiig Sjursen.
Berg ble en markant redaktør i Dagen og ble spesielt synlig i den norske samfunnsdebatten på 1970-tallet som følge av striden om Norges tilknytning til EF og diskusjonene om selvbestemt abort.
I 1999 ble Finn Jarle Sæle oppsagt som sjefredaktør etter en maktkamp med avisens styre. Etter dette brøt Sæle med Dagen og startet Norge IDAG. Odd Sverre Hove overtok som ansvarlig redaktør etter Sæle. Også da Hove trakk seg som redaktør i 2010 og ble avløst av Vebjørn Selbekk, var det som følge av uenighet mellom redaktør og styre.
Hjerteradioen

Hjerteradioen var en lokalradio som  sendte fra Årnes. Hjerteradioen kunne høres fra Charlottenberg i øst til Hurdal i vest, fra Stange i nord til Lillestrøm i sør. Noen program gikk som samsending med Radio Sentrum i Kongsvinger. Redaktør var Ragnar Johannessen, Svein B Sjursen var daglig leder.

Historikk

Ragnar Johannessen tok initiativet til å starte Hjerteradioen på midten av 1980-tallet. Hjerteradioen ble dannet i 1986 av en stiftelse som  både eier og driver radioen. I 1988 startet radioen sendingene fra eget studio på Jessheim. Det lå i to Moelvenbrakker og i ett gammelt hus som ble flyttet fra Gardermoen til Jessheim sentrum. Etter at sendingene kom i gang, kom også planer om å bygge et mediahus. Det gamle posthuset på Jessheim, ble revet på dugnad materialene ble tenkt brukt til et nytt bygg. Slik gikk det ikke og radioen kjøpte det gamle bygget til Gystad Samvirkelag ved Algarheimvegen. Her ble radio drevet fram til 2002, da studioet ble flyttet til nytt studio i lokalet til Betania, Årnes. Den 22. januar 2009 ble Hjerteradioen nedlagt som lokalradio, men fortsetter å produsere program til andre radioer.
Frem til midten på 1990-tallet sendte radioen på egen frekvens. Deretter på fellesfrekvens for alle lokalradioene på Øvre Romerike. Noen program gikk også som samsending med andre nærradioer. Blant annet med Radio Sentrum og Radio Glåmdal (nedlagt), begge i Kongsvinger.

Visjon og motto

Hjerteradioens intensjon er å bringe noe positivt og godt fra hjerte til hjerte. Motto er «Alt som er godt, alt som er ære verdt – gi akt på det!».
Koblenzbeslutningene

Koblenzbeslutningene ble offentliggjort 10. juli 1948 av de elleve ministerpresidentene i de daværende vesttyske delstatene. Beslutningene innebar at Forbundsrepublikken Tyskland var midlertidig, i påvente av en samlet tysk stat som også omfattet den sovjetiske okkupasjonssone, det senere DDR. Ministerpresidentene var enig i at en tysk gjenforening var et fremtidig mål.
Forbundsrepublikken ble etablert på selvstendig grunnlag, og skulle ikke være en fortsettelse av de foregående tyske stater på tysk jord, Det tyske keiserriket, Weimarrepublikken eller Det tredje riket.
Koblenzbeslutningene var resultatet av Rittersturzkonferansen i Koblenz.
ISO 3166-2:CC

ISO 3166-2:CC er Kokosøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Kokosøyene. Det finnes ingen underinndelinger av Kokosøyene.
Kokosøyene er tildelt ISO 3166-1 alfa-2-koden CC.
Euscorpius aladaglarensis

Utseende

Nokså små (gjerne 30-50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).

Levevis

Disse skorpionene finnes gjerne i tørre, åpne områder, for eksempel maquis.

Utbredelse

Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
Eve Garnett

Liv

Hun hadde middelklassebakgrunn, og tok kunstnerutdannelse først ved Chelsea School of Art og senere, på 1930-tallet, ved Royal Academy. Hun stilte ut ved flere kjente gallerier, og ble premiert for sine landskapsmalerier; men viet seg etterhvert til illustrasjoner.

Bøker

Bakgrunnen for hennes egne bøker var et oppdrag hun fikk i 1927: hun skulle illustrere Evelyn Sharps bok The London Child, og ble overveldet over leveforholdene for arbeiderklassen. Hennes egen debutbok The Family from One End Street er ment som en respektfull anerkjennelse av verdighet og enkle gleder i arbeiderklassens liv. Boka ble avvist av flere forlag før den endelig ble utgitt, og vant prisen for årets beste britiske barnebok. Boka blir ansett som en av de første skildringene av arbeiderklassens vilkår i engelsk barnelitteratur. Ettertiden har imidlertid vurdert den ulikt, dels som en viktig realistisk skildring, som varmhjertet og oppriktig og som et gjennombrudd for å synliggjøre arbeiderklassen; men også som paternaliserende, og som en idylliserende «proletar-pastorale» om visdommen i det enkle livet.
Garnett utga to oppfølgere Further Adventures of the Family from One End Street (skrevet 1941, utgitt 1956) og Holiday at the Dew Drop Inn (1962). Forfatterskapet forøvrig omfatter In and Out and Roundabout: Stories of a Little Town (1948), Lost and Found: Four Stories (1974) and First Affections (1982) og To Greenland's Icy Mountains (1968) om Hans Egede. Hun skrev også et hørespill om Egede, The Doll's House in the Arctic, og var i det hele tatt interessert i Norge og Norden. Hun besøkte Norge flere ganger.
Barna i blindgata er oversatt til norsk, men oppfølgerne er ikke oversatt.
Oslo Skikrets

Historikk

Kretsen ble stiftet i 1908 som Kristiania Skikreds. Kretsen skiftet navn til Oslo Skikrets i 1925.
Aker Skikrets ble slått sammen med Oslo Skikrets i 1956. 
Kretsen skiftet da navn til Oslo og Aker Skikrets, men tok tilbake det gamle navnet Oslo Skikrets i 1965.